درویشعلی بهروان اینانلی

درویشعلی بهروان اینانلی و یاخود درویش‌خان اینانلی قزوین اوستانی‌نین بوئین‌زهرا بؤلگه‌سیندن اولان چاغداش تورک شاعیر. او شعیرلرینی آذربایجان تورکجه‌سینده قوشموشدور.

 یاشاییشی 
درویشعلی بهروان اینانلی ۱۹۳۴-جو ایلده قزوین اوستانی‌نین بوئین‌زهرا بؤلگه‌سی‌نین خورم‌آباد کندینده دوغولدو. بو کند اینانلی بویونون زاهرا ماحالیندا واخت‌ایله یاشادیغی کندلردن بیری اولاراق؛ حاضیردا موجود دئییل (خارابالیق‌لاری قالیر). اونون آتاسی یاورخان آدی ایله ده تانینان فیض‌الله خان قزوین بؤلگه‌سینده اینانلی بویونون تانینمیش خان‌لاریندان بیریسی ایدی. اونون آتاسی اینانلی بویونون موختلیف اویماق‌لاری آراسیندا سایغی‌دَیَر بیر شخص اولاراق تانیناراق؛ وارلی عائیله‌دن ایدی. درویشعلی آتا و آناسینین دونیالارینی دَییشدیک‌دن سونرا تهران کؤچور و اورادا دمیریولو ایشچیسی اولاراق چالیشیر. آنجاق اؤز آتا آنا یوردونو اونوتمور. اونون شعیرلری اساساً دینی، دونیوی، اؤیود و عیبرت ایچَریکلی‌دیر. درویشعلی بهروان اؤز شعیرلرینده شیعه امام‌لارینین وصفی، دونیانین وفاسیزلیغی و فانی اولدوغو، دونیا اینسان‌لارینین عدالت‌سیز اولدوغو، وارلی‌لارین یوخسول‌لاری گؤزه آلمادان خوش کئچیردیگی کیمی موضوع‌لارا دَیینه‌ره‌ک؛ هامینین بیر گون اؤله‌جگینی خاطیرلادیر. ائله بونون اوزوندن ده او اؤز شعیرلرینده وارلی و گوجلو اولانلاری یوخسول و گوجسوز اولان‌لارا کؤمک ائتمگه چاغیریر. او ۲۰۲۲-جی ایلین آوقوست آیینین ۱۲-جی گونونده وفات ائتمیشدیر.

 اثرلر 
 آنایوردوم بوئین‌زهرا 
 اینانلی دیوانی
 ائل گؤروشو
 آتا یاور
 پناهعلی و آسیه
 سؤنمز ائل‌لرین اوجاغی
 هر شاعیر شهریار اولماز
 یاشا کندیم

 گؤرونتولر 
درویشعلی بهروان اینانلی طرفیندن یاییملانیش بیر نئچه کیتاب:

 قایناق‌لار 

بؤلمه:قزوینلی شاعیرلر